قوزئی کوره نین نوکلئر سیلاح یاناجاغی اوره تیمینی آرتیردیغی ادعاسی
آمریکا کشفیاتی، قوزئی کوره نین اؤتن آیلاردا گیزلی ساحه‌لرده نوکلئر سیلاح یاناجاغی اوره تیمینی آرتیردیغی ادعاسیندا اولدو.
آدی‌نین آچیقلانماسینی ایستمه‌ین آمریکا‌لی 5 صلاحیت‌لی ان.بی.سی-یه، آمریکا ایله قوزئی کوره آراسیندا دیپلوماتیک دانیشیق‌لارین داوام ائتمه‌سی مسئله‌سینده راضیلیغا گلمه‌سینه باخمایا‌راق پیونگ یانگ رهبرلیگی‌نین نوکلئر سیلاح‌لار اوچون غنیلشدیریلمیش اورانیوم اوره تیمینی آرتیردیغینی آچیقلادی.
ان.بی.سی-نین خبرینده، آمریکا کشفیات قیمتلندیرمه‌سینده، قوزئی کوره نین یونگبیون-داکی نوکلئر یانا‌جاق اوره تیم کومپلکسی‌نین یانیندا، بیردن چوخ گیزلی نوکلئر ساحه‌یه مالیک اولدوغو نتیجه‌سینه گلدیگی بیلدیریلدی.
خبرده، رسمی‌لردن بیری‌نین، "آمریکانین آلداتماغا چالیشدیق‌لارینا دایر تامامیله موباحیثه‌سیز دلیل موجود." ایفاده‌سینی ایشلتدیگی قئید ائدیلیب.
آمریکا مرکزی کشفیات تشکیلاتی (سیا) خبره دایر یوروم وئرمدی.
آمریکا خاریجی ایشلر ناظیرلیگی ده کشفیات مسئله‌لری ایله باغلی قیمت وئریلمیه جگی آچیقلاماسینی ائتدی.
آمریکا پرزیدنتی دونالد ترامپ، تاریخی بیر قرارلا قوزئی کوره لیدری کیم یونگ ایله ژوئنین 12-ده سنگاپوردا گؤروشموشدو.
ایکی لیدر، کوره یاریماداسی‌نین نوکلئر سیلاح‌لاردان تمیزلنیلمه‌سی اوچون آمریکا ایله قوزئی کوره آراسیندا دیپلوماتیک دانیشیق‌لارین داوام ائتمه‌سی باره‌ده آنلاشما ایمضالامیشدی.
